Viborger Samler, 1845-11-18
Af Lord John Russells Tale til Lord Provost i Edinburgh, der overrakte ham det af Communeraadet eenstemmigen voterede Æresdiplom som Borger i Edinburgh, udhæves Følgende: En romersk Skribent har priist det som en stor Lykke for hans Tid at det var enhver Romer tilladt at tænke hvad han vilde, og at sige hvad han tænkte. Dette er en stor Forret, en stor Lykke, og tillige det eneste Middel til at bringe Sandheden for Dagens Lys og til fast at begrunde Almeenvellet, og jeg troer at turde paastaae at der i intet Land existerer en saa uhindret Frihed med Hensyn til at danne sine Anskuelser, eller en saa stor uhindret Frihed i at udtale samme som i vort Fædreland. (Bifald.) Jeg behøver ikke at henvise til de Stater i Europa, hvor Monarchiet endnu ikke holdes i Skranker af en repræsentativ Forfatning. J et af disse Lande mødte det een af mine Venner, der iblandt andre Værker ogsaa angav paa Toldhuset Platos Værker, paa Græsk, at han erholdt den Beskeed at Bøgerne ikke turde indføres, da de kunde indeholde Utilbørligt, og at han derefter, efter at han havde bemærket at dette Værk var skrevet af en af Oldtidens største Philosopher, erholdt til Svar af Toldofficianten: "Vel muligt, at Forfatteren har været en Philosoph i Oldtiden; men hvorledes kunne vi vide om der i hans Værker ikke findes Noget imod vor Regjering?" (Latter.) Det er overflødigt at undersøge om man i saadanne Lande besidder større Frihed i at yttre sine Meninger, end vi nyde. Men endog, naar vi vende os til frie Lande, t. Ex. til Frankerig og Spanien, hvor repræsentative Forfatninger finde Sted, da finde vi Meningsyttringens Frihed og Pressens Frihed, hæmmede og indskrænkede ved Love, – Love, der maaskee vare nødvendige, men der dog ere givne i de sidste Aar. Forlader jeg Europa og vender mig til det Land, hvis Jnstitutioner i mangen Henseende ere beundringsværdige, og som af Mange opstilles som et Mønster paa Friheden - jeg mener de nordamericanske Fristater - saa troer jeg dog, at dette Land ikke er i saa høi Grad som England i Besiddelse af Frihed til at yttre sine Meninger. Thi for kort Tid siden forsøgte en Borger i disse Stater, ved Navn Clay, at udgive en Tidende, der havde til Formaal at fremme Afskaffelsen af Slaveriet - denne afskyelige, uchristelige Jnstitution. Hans Presse fratoges ham med Magt, og man bød ham ikke at understaae sig til at trykke Noget imod Slaveriet. Nu forsøger han, og rimeligviis forgjeves paa at erholde Godtgjørelse, medens hine Brutale fremture i deres Paastand at Slaveriets Ophævelse er en almeenskadelig Handling, som maa undertrykkes, og i fornødent Tilfælde undertrykkes med Vold og Tvang. - Er jeg under saadanne Forholde ikke berettiget til at erklære at der iblandt alle Lande paa Jordkloden hersker i vort Fædreland den største Frihed i Meningsyttring, og det fra det ene Extrem til det andet fra det Extrem, der erklærer vor Forfatning for altfor democratisk, der gjerne vilde sætte os tilbage i Stuarternes Tid, og til det andet Extrem, der denuncerer Kronen og Aristocratiet, og bestræber sig for at afskaffe disse Jnstitutioner... Lord Provost har beviist mig den Ære at erindre og omtale een af mine Aner (Lord William Russell), der i sin Tid bragte sit Liv som et Offer for de paa uretfærdig Maade af en Tyran krænkede og undertrykkede Love. Jeg er stolt af at nedstamme fra en saadan Ane. Jeg troer, at hans ædle Blod ikke flød forgjeves, og at det har bidraget til at fremkalde den Revolution, der nogle Aar derefter befæstede den repræsentative Forfatning og gjorde Folkets Repræsentanter til Grundprincipet for vore Jnstitutioner. Og tilvisse er hiint ædle Blod ikke udgydt forgjeves, naar det engelske Folk med Klogskab og Besindighed overveie de store Fordele, som det nyder, naar det ikke lader sig føre paa Afveie og forblinde af de Mangler, der klæbe ved enkelte Jnstitutioner, men derimod vedbliver at forbedre og uddanne dem i Overeensstemmelse med Tidsaandens Fordringer. Paa denne Maade udvides bestandig Folkets Friheder, og England vil derved ikke alene grundfæste sin Lykke i det Jndre, men ogsaa tjene som et Mønster for alle Nationer." (Stærke og længe vedholdende Bifaldsraab.)